# 2. Miramos atrás

## Glosario

## Conciso

Definición:

  Texto curto e coa información concentrada.

Exemplo:

  A exposición do traballo que fixo Manel foi concisa, só dixo o imprescindible.

## Divulgativo

Definición:

  Texto oral ou escrito que se crea para transmitir información.

Exemplo:

  Para facer o traballo precisamos un texto divulgativo sobre os deportes de inverno.

## Entreter

Definición:

  Divertir, facer que algo resulte ameno.

Exemplo:

  Collín un libro na biblioteca que me resultou entretido.

## Linguaxe creativa

Definición:

  Linguaxe que emprega moitos recursos para resultar agradable.

Exemplo:

  As cancións do noso grupo favorito están feitas cunha linguaxe moi creativa.

# Lembrando os substantivos

Xa estudamos as características e os diferentes tipos de substantivos. Sabemos que serven para nomear persoas, animais ou obxectos pero que o poden facer de diferente forma. A primeira clasificación dos substantivos é a seguinte:

## Lectura facilitada

Os substantivos son palabras que serven para nomear persoas, animais ou cousas.

Poden ser de dous tipos:

- Substantivos comúns: son aqueles que serven para nomear obxectos, persoas, animais ou lugares sen distinguilos de outros.
  - Exemplos: cidade, neno, can...

- Son aqueles que serven para nomear persoas, animais ou lugares diferenciándoos de outros.

  - Exemplos: Santiago, Xoán, Miño...

## Audio

audio/mpeg

# Lembrando os tipos de textos

Os textos literarios e non literarios son dúas formas diferentes de escribir coas que podemos obter información ou simplemente divertirnos.

A maior diferencia é que os textos literarios fanse coa finalidade de entreter e procurar o goce dos lectores ou lectoras, usando unha linguaxe creativa e artística, mentres que os textos non literarios céntranse só en transmitir a información de maneira obxectiva directamente.

No seguinte esquema poderás visualizar mellor as características que os diferencian e tamén algúns exemplos:

Ficheiro en ODG e ficheiro en PDF

## Lectura facilitada

Os textos literarios e non literarios son dúas formas diferentes de escribir coas que podemos obter información ou simplemente divertirnos.

- Textos literarios:
  - Só pretenden divertir e entreter.
  - Usan unha linguaxe con moitos adornos.
  - Son os contos, as novelas, as poesías, o teatro ou as cancións.
- Textos non literarios
  - Están pensados para transmitir información.
  - Empregan unha linguaxe clara e sinxela.
  - Algúns exemplos son os libros de receitas, as normas dos xogos, as instrucións dos aparellos ou as noticias do xornal.

## Audio

audio/mpeg

Páxina 4 de 23

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)