# 3.2. Debate ordenado

## Glosario

## Viñeta

Definición:

  Debuxo ou ilustración humorística, con ou sen texto, impreso nun diario, libro etc. Que forma parte dunha serie na que se conta unha historia.

Exemplo:

  As viñetas do xornal de RadioPatio, que se publica os xoves, son moi graciosas.

## Quecemento

Definición:

  Conxunto de exercicios físicos que se realizan para desentumecer os músculos antes de realizar outro máis forte. Conxunto de exercicios psíquicos para coller axilidade antes dun reto maior.

Exemplo:

  Antes de poñerse a correr é preciso facer un lixeiro quecemento. Antes de facer o traballo cómpre facer un quecemento de vocabulario.

## Dilema

Definición:

  Situación de alguén que se ve forzado a elixir entre dúas solucións, ambas problemáticas.

Exemplo:

  Estou nun dilema: ou acepto as condicións que me poñen ou deixo o traballo.

## Situación hipotética

Definición:

  Situación que se funda nunha suposición, presumiblemente certa ou que se supón que o é. Pero polo tanto non é seguro, soamente una suposición.

Exemplo:

  Baseándonos na hipótese de que mañá non chova, iremos á montaña a camiñar.

## Tolerancia

Definición:

  Actitude de respecto polas opinións, crenzas ou ideas alleas cando son diferentes ás propias.

Exemplo:

  Na súa conduta demostra unha gran tolerancia cos que non pensan coma el.

## Respecto

Definición:

  Sentimento que fai que unha persoa sexa tratada ben e con atención, a pesar de ter diferentes ideas, vestimenta, ideoloxía...

Exemplo:

  Sempre tivo moito respecto polas ideas dos seus adversarios.

## Empatía

Definición:

  É a capacidade de entender e compartir os sentimentos dunha outra persoa. Isto significa que cando vemos que alguén está triste, contento, enfadado ou con calquera outra emoción, somos quen de identificar e comprender o que esa persoa está a sentir.

Exemplo:

  Un bo médico debe amosar empatía e capacidade para comprender o paciente.

# O debate

Un debate é un intercambio estruturado de ideas no que os participantes presentan e defenden os seus puntos de vista sobre un tema concreto.

A finalidade é chegar a un entendemento común ou á identificación de solucións mediante o diálogo construtivo. É importante tratar sempre a outra persoa con amabilidade e valorar as achegas positivas que poida facer ao tema coas súas intervencións.

Os debates enriquecen as persoas participantes e aumentan o coñecemento colectivo sobre o tema escollido.

## Lectura facilitada

Un debate é un intercambio de ideas, no que os participantes presentan e defenden os seus puntos de vista sobre un tema concreto.

Os debates enriquecen de información as persoas participantes e aumentan o coñecemento colectivo sobre o tema escollido.

## Audio

audio/mpeg

## Para que cada participantes nun debate poda expresar as súas opinións de maneira clara e coherente cómpre:

## Falar sen medo e sen tensión

Intenta falar pausadamente e de forma clara.

## Expresar as ideas de forma ordenada

Deseña un pequeno guión previamente facendo unha breve introdución, unha parte central e unha frase para finalizar.

## Escoitar activamente as opinións dos demais

Respectando o tempo que precisen para expresarse; así farán o mesmo cando interviñamos nós.

## Respecto mutuo

Respectar para ser respectado, evitando interrupcións e ataques persoais.

## Lectura facilitada

Para que nun debate os participantes poidan expresarse correctamente é preciso falar claro, de forma ordenada e sempre respectando a opinión dos demais.

## Audio

audio/mpeg

# Debate escolar real. Empatía dixital

Seguidamente poderás ver un vídeo real sobre a posta en práctica dun debate. Pertencente ao Club de debate de Teo. Este exemplo foi extraído da canle de YouTube do concello de Teo, A Coruña.

Páxina 10 de 23

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)