# 4.1. O meu concello chámase...

# Paso 1: Deseñamos

Imos ter o enorme privilexio de ver nacer un concello! Está saíndo do ovo!

O primeiro paso para acadar este primeiro reto será tomar decisións en equipo sobre cuestións fundamentais:

## Onde?

- O noso concello é de costa ou de interior?
- Está nunha chaira ou nunha montaña alta?

## Cando e quen?

- Cal é a orixe do noso concello?
- Quen o fundou?
- Cando se fundou?

## Cantas?

- Cantas parroquias ten o noso concello?
- É un concello maioritariamente rural (unha vila e moitas aldeas)?
- É un concello urbano (unha gran cidade e a súa área metropolitana)?

## Como se chama?

Cando nace algo sempre se lle pon un nome. Nós imos pór nome ao concello e a todos os seus elementos: parroquias, lugares, ríos, montañas. Lembra o que xa vimos da toponimia e como a orografía inflúe nos nomes dos lugares.

# Paso 2: Creamos

## Primeiro paso

Nun folio A3 facemos o deseño do noso concello:

- Debuxamos os seus límites.
- Situamos os elementos do relevo e os ríos e lagos.
- Dividímolo en cinco parroquias.
- Situamos as vilas e aldeas (sinalamos cal vai ser a capital).
- Situamos os lugares de interese: monumentos, instalacións deportivas, auditorios, centros de ensino, parques de atraccións...
- Eliximos un deses lugares de interese. Vai ser o elemento máis importante do concello.

## Segundo paso

Creamos unha páxina en Agueiro para cada unha das cinco parroquias na que incluímos:

- Nome e xentilicio dos seus habitantes.
- Número de habitantes.
- Lugares de interese.

## Terceiro paso

- Creamos unha páxina en Agueiro para o lugar de interese que vai ser o elemento representativo do concello.
- Creamos unha páxina en Agueiro cun texto informativo sobre a historia do noso concello.

## Cuarto paso

- Creamos códigos QR para cada unha das páxinas de Agueiro que vimos de crear.

# Rúbrica de avaliación

Preme na imaxe para ver a rúbrica de avaliación do reto.

Podes descargala en formato ODT premendo aquí.

Páxina 17 de 23

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)